Съобщение за инвестиционно предложение за „Благоустрояване и социализация на крайречната зона на река Бели Лом в участъка от моста на ул. „Пета” до моста за изхода за гр. Шумен, територията на „Източен младежки паркˮ и изграждане на интерпретационен център за културно наследство в област Разград”
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя Община Разград инвестиционно предложение за „Благоустрояване и социализация на крайречната зона на река Бели Лом в участъка от моста на ул. „Пета” до моста за изхода за гр. Шумен, територията на „Източен младежки паркˮ и изграждане на интерпретационен център за културно наследство в област Разград”, предмет на комплексен проект за инвестиционна инициатива /КПИИ/ съгласно чл. 150 от Закона за устройство на територията, попада в т. 12 – Туризъм и отдих, буква „д” – Паркове със специално предназначение Приложение № 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 106/2021г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-6657-(2)/22.01.2025 г.
